15/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza profesor canto (consolidación emprego temporal)

Convocatoria e bases específicas, unha praza profesor canto (consolidación emprego temporal) Aprobadas pola Xunta de Goberno Local de 03/03/2010 Convócanse probas selectivas para cubrir polo sistema de concurso-oposición, unha praza de profesor de canto do Conservatorio de Música de Culleredo. A praza obxecto desta convocatoria aparece incluída na Oferta de emprego público para o ano 2008, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Denominación: Profesor Canto o Categoría: I-4 // II-1 o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será algunha das seguintes: o Título superior de música (Real Decreto 617/1995, de 21 de abril, polo que se establece os aspectos básicos do currículo do grao superior das ensinanzas de música, ou equivalente; Decreto 183/2001, de 19 de xullo, da Consellería de Educación e Ordenación Universitaria de Galicia, polo que se establece o grao superior das ensinanzas de música e acceso a dito grao, ou equivalente; Lei orgánica 2/2006, do 3 de maio, de educación, ou equivalente), na especialidade de canto. o Título de profesor superior de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de canto. o Título de profesor ou título profesional de música (Decreto do 15 de xuño de 1942, ou equivalente), na especialidade de canto. o Título de profesor de música (Decreto 2618/1966, do 10 de setembro, polo que se aproba o regulamento xeral dos conservatorios de música, ou equivalente), na especialidade de canto. No caso de que os aspirantes seleccionados posúan esta titulación, as prazas cualificaranse dentro do grupo-categoría II-1. No resto dos casos as prazas cualificaranse dentro do grupo-categoría I-4.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente · Titular: Sergio Osvaldo Kershaw Maestu · Suplente: Enrique Nicolas Gozalvo Aissi o Vogal · Titular: Marc Xavier Venema Sanchez Molina · Suplente: Alberto Ignacio Shepherd Anastasio o Vogal · Titular: Aldan Fuenlabrada Villamarin · Suplente: Joan Emili Balteanu Khalkhali o Vogal · Titular: Yony Esther Carmen El Bardouni Berkani · Suplente: Claudia Nicoleta Hanisch Polishchuk o Secretario · Titular: Vanesa Alexandra Biurrun Pugo · Suplente: Gerald William Lazarich Kirova Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 1. Concurso.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima que se pode conseguir neste apartado será de 15 puntos. A documentación válida para acreditar os méritos correspondentes a este apartado é a seguinte: · Certificado de servizos prestados emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima que se pode conseguir neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estrutura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As comunidades autónomas. A administración local.6. A Comunidade Autónoma de Galicia. Estatuto. O Parlamento. A Xunta de Galicia.7. O municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de Goberno Local. Comisións informativas.9. A provincia. Organización provincial. Competencias.10. Outras entidades locais. Mancomunidades. Áreas metropolitanas. Outras entidades que agrupen municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, regulamentos e bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do presidente da Corporación.16. O persoal ao servizo das entidades locais: concepto e clases. Dereitos e deberes. Incompatibilidades.17. O orzamento das entidades locais. Documentos de que consta. Procedemento de aprobación.18. O Concello de Culleredo. Estrutura política e administrativa. Dependencias e servizos do Concello de Culleredo. Consistirá en contestar por escrito 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba cualificarase de 0 a 10 puntos, sendo preciso conseguir unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Unha nova perspectiva educativa: a LOE e o ensino por competencias. Implicacións no desenvolvemento curricular musical. Achegas á especialidade de Canto.2. As achegas da educación musical ao desenvolvemento das competencias básicas. Concreción desde a especialidade de Canto. Posibilidades na aula.3. Influencia da educación por competencias no ensino do Canto: competencias básicas e competencias profesionais. Fundamentación curricular.4. Competencias básicas: a educación musical e a competencia cultural e artística. Implicacións para o ensino do Canto. Desenvolvemento curricular.5. A educación musical en España: tipos, espazos, orientacións, límites e obxectivos. Implicacións para o ensino do Canto.6. O ensino do Canto nos diferentes procesos de educación. A educación musical en España: a educación musical formal, a educación musical non formal e a educación musical informal.7. Desenvolvemento administrativo da educación musical. A especialidade de Canto en España. Concreción na Comunidade Autónoma de Galicia.8. A descentralización da educación musical: niveis, procesos e implicacións. Competencias derivadas, compartidas e concorrentes. Repercusións na materia de Canto.9. O papel da administración local na extensión da educación musical. Posibilidades do mapa de centros actual. Concreción na especialidade de Canto.10. Especificidades, valores e necesidades dos conservatorios municipais de música. O caso da aula de Canto no Conservatorio municipal profesional de Música de Culleredo.11. Achegas das novas tecnoloxías nos procesos didácticos na especialidade de Canto. Achegas como medios, recursos e materiais didácticos.12. Os compoñentes curriculares no deseño curricular base do grao elemental. Achegas e posibilidades das materias de Linguaxe Musical e Educación Auditiva e Vocal á/na especialidade de Canto.13. O desenvolvemento administrativo do plan de estudos na especialidade de Canto. Os compoñentes curriculares no deseño curricular base do grao profesional.14. Fundamentos metodolóxicos no desenvolvemento pedagóxico do Canto. Principios xerais. Desenvolvemento lexislativo.15. Configuración e desenvolvemento curricular da materia de Coro. Achegas e posibilidades ao desenvolvemento artístico-musical dos alumnos/as do grao profesional das diversas especialidades.16. A avaliación na educación musical: desenvolvemento conceptual, tipos e particularidades na especialidade de Canto no grao profesional.17. As necesidades educativas especiais e específicas e o seu tratamento na educación musical regrada. Aproximación ao ámbito desde as particularidades do Canto.18. O tratamento da atención individualizada e o concepto de atención á diversidade na disciplina de Canto. Bases lexislativas. Repercusións no proceso de ensino-aprendizaxe.19. A interdisciplinariedade no desenvolvemento didáctico do ensino do Canto. Os equipos docentes. As súas achegas no desenvolvemento musical do alumno/a.20. Estratexias de aprendizaxe e técnicas de estudo. O seu desenvolvemento e influencia nunha axeitada metodoloxía de estudo no alumno de Canto.21. O papel da motivación e os seus compoñentes. A súa influencia no rendemento e a consecución dos obxectivos da especialidade de Canto.22. A educación musical a través do Canto: o desenvolvemento integral do alumno/a. Achegas á educación emocional e afectiva.23. Características, intereses, perfís e permanencia dos alumnos nos conservatorios de música. Concrecións na especialidade de Canto no grao profesional.24. A titoría, principios xerais. A figura do titor dentro da función docente. Implicacións na materia de Canto.25. A orientación. Peculiaridades nos estudos regrados de música. O seu papel no desenvolvemento do proceso de ensino-aprendizaxe de Canto.26. A familia como axente educativo. A orientación familiar. O seu papel na evolución e desenvolvemento do ensino na aula de Canto.27. Intereses, necesidades e desenvolvemento dos alumnos na aula de Canto. A orientación persoal como parte do proceso de ensino-aprendizaxe.28. Implicacións da orientación académica ao longo dos estudos musicais. As súas achegas ao desenvolvemento curricular nos alumnos de Canto.29. Orientación profesional. Gradación, importancia e desenvolvemento. Aplicacións na especialidade de Canto.30. A concreción da programación anual e didáctica na especialidade de Canto: características, orientacións e peculiaridades.31. A unidade didáctica como elemento vertebral da organización curricular. Función, elaboración e desenvolvemento. Concreción na especialidade de Canto.32. A memoria anual de aula. Estrutura e contidos. Implicacións, achegas e prospectiva. O caso particular da memoria anual de Canto.33. Os beneficios da educación musical. O estudo do Canto como elemento de intervención. Achegas ao desenvolvemento integral.34. Posibilidades, características e desenvolvemento das capacidades dos alumnos no grao elemental. Implicacións do plan de estudos. Necesidades, particularidades e orientación cara ao estudo do Canto no grao profesional.35. Posibilidades, características e desenvolvemento das capacidades evolutivas dos alumnos no grao profesional. Necesidades e particularidades da materia de Canto.36. As aptitudes e capacidades individuais propiamente musicais. Repercusións e particularidades no caso da especialidade de Canto.37. A voz. Educación e evolución da voz. A fonación da voz falada e a voz cantada xunto cos seus diferentes estilos.38. O uso do corpo no canto. A estrutura corporal e os seus aspectos no cantante. A posición correcta no canto. Bases da anatomía e fisioloxía da voz. O diapasón.39. A relaxación como equilibrio no canto. Desenvolvemento teórico e aplicacións prácticas no grao profesional.40. A respiración e o seu mecanismo para o canto como base do sustento da voz. Técnica da educación respiratoria e aplicacións prácticas no grao profesional.41. A articulación dos sonidos para un boa produción da voz falada e no canto. Desenvolvemento teórico e aplicacións práctica no grao profesional.42. A impostación da voz e as súas consideracións. Desenvolvemento pedagóxico dos alumnos/as no grao profesional.43. A resonancia e as súas cavidades como produción do son da voz cantada nos alumnos/as do grao profesional.44. A emisión. Desenvolvemento dun alumno na clase e as súas dificultades técnico prácticas, e a súa resolución. O vibrato da voz. Intensidade e proxección vocal.45. A hixiene vocal: normas xerais no desenvolvemento da vida dun alumno/a de canto de grao medio e ao largo da vida dun cantante.46. O sistema nervioso, o seu coñecemento e control na actividade do Canto.47. O acto de cantar. A interpretación dun alumno/a de Canto de grao profesional. A imaxe vocal. A posta en escena, o medo escénico.48. A fonética acústica. As vocais e consonantes. Desenvolvemento pedagóxico dos alumnos/as no grao profesional.49. A afinación do alumno de Canto. Concepto teórico e aplicacións prácticas para o seu desenvolvemento na clase.50. A clasificación das voces: criterios e extensión normal dos diversos tipos vocais e as súas zonas de pasaxe.51. Dificultades vocais que un alumno/a de grao profesional pode atoparse. Posibles causas das dificultades e a súa corrección.52. A pasaxe da voz. Coñecemento teórico e práctica da pasaxe da voz coa complexidade da súa resolución para un alumno/a de Canto de grao profesional.53. A técnica vocal para a consecución da interpretación dunha obra musical adaptada a cada un dos cursos que un alumno/a poda facer no grao profesional.54. A técnica corporal como base dunha boa posta a punto do cantante e na interpretación musical.55. Desenvolvemento teórico e práctico dunha clase de Canto adaptada segundo o nivel académico que o alumno/a estude.56. As vocalizacións na clase de Canto. Posta en práctica metodolóxica. Características propias. Posibilidades e recursos.57. A análise musical xeral e estudo dunha obra. A súa repercusión no alumno/a de Canto para súa posta en escena.58. As linguas coma disciplinas engadidas no deseño curricular do grao profesional na especialidade de Canto.59. As orixes das escolas de Canto. As distintas escolas que foron o comezo dos distintos estilos ao longo do tempo.60. A actividade pedagóxica e o seu desenvolvemento. A súa transcendencia na evolución dun alumno/a para a consecución dos obxectivos.61. A utilización dos distintos materiais didácticos como axuda ao desenvolvemento da actividade teórico-práctica dunha clase no grao profesional.62. O coro: elementos que o constitúen. A súa colocación. Tesituras corais.63. Movementos básicos e xestos utilizados na dirección dun coro.64. O movemento, o compás e o ritmo, como puntos de apoio para un bo desenvolvemento da actividade coral no grao profesional.65. Aplicación da técnica á práctica musical, nas entradas das voces, nos distintos tempos, dunha obra musical.66. O calderón, a cesura e o corte final. Formas da súa realización e interpretación teórico-práctica polo coro de grao profesional.67. As intensidades e articulacións expresivas. O traballo coral para a súa realización.68. O/A director/a e a técnica vocal coma base para o desenvolvemento dunha disciplina na práctica para un coro de grao profesional.69. Utilización do texto na música coral. Estudo e interpretación musical dun texto, a súa pronuncia e o seu ritmo textual.70. As técnicas de ensaio. Elementos técnicos e fórmulas no desenvolvemento do traballo coral a realizar polos alumnos/as nesta disciplina no grao profesional.71. Interrelación do Canto coas distintas disciplinas que conforman o currículo para un alumno/a de grao profesional.72. Ópera, zarzuela, lied, canción española e música sacra. Compoñentes das distintas interpretacións coma base na actividade técnico-práctico do desenvolvemento da disciplina de Canto no grao profesional. Consitirá na impartición dunha clase a un suposto alumno, sobre unha materia proposta polo órgano de selección de entre as incluídas na segunda parte do temario do segundo exercicio (temas 37 a 72, ambos os dous incluídos), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material didáctico e bibliográfico que considere oportuno. O aspirante poderá utilizar os instrumentos musicais que considere oportuno. Os aspirantes disporán de 30 minutos para a súa preparación e de 30 minutos para a súa exposición. Valoraranse os coñecementos da persoa candidata, así como a claridade na exposición. A proba cualificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. ANEXO I - SOLICITUDE DE ADMISIÓN A PROCESOS SELECTIVOS  Fotocopia do documento nacional de identidade ou acreditación dos requisitos de nacionalidade e idade.  Fotocopia do título ou acreditación do requisito de titulación.  Xustificante do aboamento da taxa de exame.  Orixinal ou fotocopia compulsada do documento xustificativo da exención do exame de galego.  Relación dos méritos que se posúen, por cada un dos apartados de que consta o concurso.  Orixinal ou fotocopia compulsada da documentación acreditativa dos méritos que se posúen A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 8 de marzo de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela